สวัสดีค่ะ หนูทีอะไรกับแฟนวันที่4ก.ย.แบบไม่ได้ป้องกัน แค่สอดใส่เฉยๆ ไม่ถึง5นาที กังวลวันที่7ก.ย.เลยไปซื้อยาคุมฉุกเฉินแบบเม็ดเดียวกิน พอมาวันที่10-11ก.ย.มีตกขาวแบบข้น แล้ววันที่11ก.ย.ตอนเย็น มีเลือดออกมา4วัน พอมา28-29ก.ย.มีอาการปวดหน่วงท้องน้อยเจ็บนม จนตอนนี้ยังไม่หายเจ็บนมเลยค่ะ ตกขาวเป็นมูกขาวใสมาในจำนวนน้อย ประจำเดือนรอบที่แล้วมา 31ส.ค.-6ก.ย. จนตอนนี้ประจำเดือนรอยนี้ยังไม่มาเลยค่ะ จะท้องมั้ยคะ
สวัสดีค่ะ การมีเพศสัมพันธ์ในวันที่ 4 ก.ย. หากไม่ได้ใส่ถุงยางอนามัยป้องกัน แต่ฝ่ายชายยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ หรือหากแม้จะมีการหลั่งน้ำอสุจิ แต่เนื่องจากประจำเดือนมาวันที่ 31 ส.ค. ดังนั้น การมีเพศสัมพันธ์ในวันที่ 4 ก.ย. ก็ถือว่ายังอยู่ในระยะปลอดภัย ไม่จำเป็นต้องทานยาคุมฉุกเฉินไปค่ะแต่หากได้ทานไปแล้ว และในวันที่ 11 ก.ย. ได้มีเลือดออกมานาน 4 วัน หากไม่ใช่ช่วงวันที่ที่ประจำเดือนควรจะมา ก็ถือเป็นเลือดที่เกิดจากผลของยาคุมฉุกเฉินได้ค่ะส่วนประจำเดือนในรอบต่อไป ก็อาจมาช้ากว่ากำหนดได้จากผลของยาคุมฉุกเฉินค่ะ ดังนั้น ก็ควรรอประจำเดือนต่อไปก่อนสำหรับอาการปวดท้องน้อย เจ็บเต้านม ตกขาวเป็นมูกขาวใส ก็เป็นผลจากการเปลี่ยนแปลงของฮอร์โมน โดยอาจเป็นผลมาจากยาคุมฉุกเฉิน หรือเป็นอาการก่อนการมีประจำเดือนมาก็ได้ค่ะ นอกจากนี้ การมีความวิตกกังวล ก็อาจทำให้มีอาการเจ็บเต้านมได้ ดังนั้น หากกังวลมาก ก็อาจตรวจหาการตั้งครรภ์ดู หากตรวจไม่พบ จะได้ไม่ต้องเครียด และรอประจำเดือนต่อไปค่ะ